Europe direct Čakovec

Razgovarajte o poljoprivredi s europskim povjerenikom Philom Hoganom
2017-03-24 11:15 - 12:45 (Europe/Zagreb) | Galerija Lauba, ulica Baruna Filipovića 23a, Zagreb, Croatia (Local Name: Hrvatska)
Phil Hogan je europski povjerenik za poljoprivredu. Prije imenovanja na tu funkciju bio je ministar okoliša, zajednice i lokalne uprave i samouprave Republike Irske.

Imate pitanja o prosperitetu ruralnih zajednica i otvaranja radnih mjesta u ruralnim područjima?

Zanima vas iskorištavanje najnovijih inovacija radi stvaranja održive poljoprivrede?
Ili možda kako trgovinski sporazumi pridonose povećanju izvoza poljoprivredno-prehrambenih proizvoda?
Dođite i izravno pitajte europskog povjerenika za poljoprivredu Phila Hogana, ministra poljoprivrede Tomislava Tolušića i europarlamentarku Marijanu Petir.Priključite se raspravi! Iznesite mišljenje: #EUDialogues & @EK_Hrvatska
Photocredit: © European Union , 2014 / Source: EC – Audiovisual Service / Photo: Lieven Creemers

10. SAJAM POSLOVA U MEĐIMURSKOJ ŽUPANIJI – KORAK PREMA RJEŠAVANJU NEZAPOSLENOSTI
2017-04-26 10:00 - 14:00 | Dvorana Ekonomske škole Čakovec, Čakovec
GDJE I KADA:ČAKOVEC, Sportska dvorana Ekonomske i trgovačke škole Čakovec, V. Nazora 36
26. TRAVNJA 2017. OD 10 – 14 SATI
Kao i svake godine do sada, Sajam poslova će omogućiti izravnu komunikaciju između nezaposlenih osoba i tražitelja zaposlenja, svih koji žele promijeniti karijeru, poslodavaca, obrazovnih institucija, studenata, učenika, roditelja i svih ostalih dionika na tržištu rada. Sajam potiče na aktivnost u traženju posla, omogućava partnerstvo svih dionika na tržištu rada, pruža informacije o mogućnostima obrazovanja, volontiranja, stipendiranja i cjeloživotnog učenja te naglašava važnost znanja i vještina potrebnih na tržištu rada. Sajam nije usmjeren samo na nezaposlene osobe, već je prilika i svima ostalima, aktivnom stanovništvu koje nije u evidenciji Zavoda, da ispitaju svoje prilike za promjenu zaposlenja ili pronalaženje novog zaposlenja.
Ove godine izlagači, naročito poslodavci iz realnog sektora, iskazali su veliki interes za Sajam poslova zbog sve veće potražnje za radnicima, pa se tako na sajmu očekuje preko 75 izlagača, od čega 55 poslodavaca. Poslodavci koji sudjeluju na sajmu prema provedenoj Anketi poslodavaca (istraživanje o namjerama poslodavaca za zapošljavanjem tijekom 2017. godine), najavili su tijekom godine zapošljavanje gotovo 1.000 osoba.

Dan Europe u Prelogu
2017-05-02 10:00 - 12:00 | Glavni Trg, Prelog
Dan Europe u Prelogu s informativnim štandom za građane i radionicama na otvorenom za vrtiće

Dan Europe u Murskom Središću
2017-05-04 10:00 - 12:00 | Šetnica kraj Mure, Mursko Središće
Dan Europe u Murskom Središću s informativnim štandom za građane i radionicama na otvorenom za vrtiće

Radionica „Dječji EU parlament“
2017-05-05 09:00 - 10:00 | Velika vijećnica MŽ, Čakovec
Radionica „Dječji EU parlament“ u kojoj djeca simuliraju zastupnike iz različitih država članica.

Finale EU kviz 2017.
2017-05-08 11:00 - 13:00
Finale EU kviz 2017. za sedme razrede osnovnih škola.

Konferencija za mlade „Plus za Erasmus+“
2017-05-09 11:00 - 13:00 | Zgrada Scheier, Čakovec
Konferencija za mlade „Plus za Erasmus+“ na kojoj će mladi srednjoškolci i studenti svim zainteresiranim mladima podijeliti svoja iskustva o sudjelovanju u programu Erasmus+

„Kviz o Europi i još koječemu…“
2017-05-09 14:00 - 17:00 | Zgrada Scheier, Čakovec
„Kviz o Europi i još koječemu…“ u stilu pub kvizova za srednjoškolce u organizaciji Srednje škole Čakovec i EDIC Čakovec centra.

Ususret petoj godini članstva Hrvatske u Europskoj Uniji
2017-07-05 10:00 - 13:00 | The Westin Hotel, Izidora Kršnjavog 1, Zagreb
Konferencija se održava pod visokim pokroviteljstvom predsjednice Republike Hrvatske Kolinda Grabar-Kitarović, uz sudjelovanje uvaženih gostiju iz Vlada Republike Hrvatske i Hrvatska gospodarska komora komora čija ćemo obraćanja imati priliku čuti u uvodnom dijelu.
Više: http://europa.eu/!dH74Rn
#5godinaEU
Sudjelovanje potvrdite registracijom putem prijavnog obrasca:https://goo.gl/WyvrHF
Uslijed protokolarnih i sigurnosnih razloga, ulaz će biti omogućen samo prijavljenim osobama.
Napomena:
Prijava sudjelovanja i moguće prikupljanje osobnih podataka izvršit će se u skladu s Direktivom 95/46/EZ i Uredbom (EZ) br. 45/2001. Obrada podataka bit će ograničena i korištena isključivo u svrhu potrebe organiziranja događanja. Prijava na događaj i sudjelovanje na njemu podrazumijevaju i suglasnost s fotografiranjem te video i audio snimanjem.

Govor predsjednika Junckera o stanju u Uniji 2017.
2017-09-13 09:00 - 11:00
Svake godine u rujnu predsjednik Europske komisije u Europskom parlamentu drži govor o stanju Unije, u kojem se osvrće na postignuća u protekloj godini i predstavlja prioritete za iduću godinu. U njemu predsjednik izlaže i načine na koje Komisija namjerava odgovoriti na najvažnije izazove s kojima se Europska unija suočava.
Predsjednik Europske komisije Jean-Claude Juncker održat će govor u srijedu, 13. rujna 2017., u 9:00 na plenarnom zasjedanju Europskog parlamenta u Strasbourgu. Događaj će se prenositi uživo na kanalu EbS, a na Komisijinoj stranici na Facebooku bit će dostupan internetski prijenos uživo visoke kvalitete.
EBS (Europe by Satellite): https://ec.europa.eu/avservices/ebs
Facebook stranica Europske komisije: https://www.facebook.com/EuropeanCommission

Nakon govora slijedi plenarna rasprava kojom započinje dijalog Komisije s Parlamentom i Vijećem kako bi se pripremio radni program Komisije za iduću godinu.
Nakon opširne rasprave diljem našega kontinenta održane na Twitteru (#FutureofEurope) u kojoj su sudjelovali građani, Europski parlament, nacionalni parlamenti, tijela lokalne i regionalne vlasti te civilno društvo u cjelini, predsjednik će na temelju iznesenih ideja predstaviti svoje osobne stavove o budućnosti Europe i svoje prioritete u sljedećoj godini.

OSTALE POVEZNICE:

Dodatne informacije
Twitter
Bijela knjiga o budućnosti Europe i daljnji koraci
Gvor o stanju Unije 2016.

Konferencija o građevinskom otpadu i otpadu od rušenja
2017-09-14 10:00 - 12:00 | Hrvatska gospodarska komora, Zagreb, Croatia (Local Name: Hrvatska)
Građevinski otpad i otpad od rušenja istodobno predstavljaju opasnost za okoliš i priliku za njegovu zaštitu te su velik izazov za Europsku uniju. Velika većina građevinskog otpada i otpada od rušenja može se reciklirati, ali prosječna stopa oporabe u području EU28 manja je od 50 posto.
Okvirnom direktivom o otpadu utvrđen je cilj recikliranja 70 posto građevinskog otpada i otpada od rušenja do 2020. godine.
Ne bi li se od te gomile otpada stvorile gospodarske, okolišne i socijalne prilike, stručnjaci iz sektora i Europska komisija sastavili su Protokol EU-a za gospodarenje građevinskim otpadom i otpadom od rušenja. U smjernicama je utvrđena kvaliteta materijala i proizvoda kojom će se stvoriti povjerenje u cijeli lanac gospodarenja građevinskim otpadom i otpadom od rušenja te omogućiti ostvarivanje koristi u svim koracima, od rušenja do obnavljanja i pretvorbe s dodanom vrijednosti. To paneuropsko tržište vrijedno 7,5 milijardi eura na dohvat je ruke, a imalo bi golem učinak: među ostalim, moglo bi dovesti do otvaranja tisuća radnih mjesta za kvalificirane radnike.
Pozivamo vas na sudjelovanje na hrvatskoj konferenciji koja će se održati u Zagrebu 14. rujna. Europska komisija predstavit će Protokol, a na događaju će se okupiti dionici iz sektora kako bi razmijenili najbolje prakse i razgovarali o prilikama koje se nude. Vaše sudjelovanje u raspravi na dan konferencije od iznimne je važnosti, a srdačno vas pozivamo da ostanete i na zakusci kako biste upoznali stručnjake sličnih interesa i s njima razmijenili iskustva.
Konferencija će se održati u Hrvatskoj gospodarskoj komori 14. rujna prije podne.

Prijave za sudjelovanje
Cilj konferencije jest potaknuti vas da iskoristite priliku za održivi razvoj sektora građevinskog otpada i otpada od rušenja.

Đir po gradu povodom Dana bez automobila / ETM2017
2017-09-22 10:00 - 11:00 | Grad Čakovec, Trg Republike, Čakovec, Croatia (Local Name: Hrvatska)
Ove godine Europski tjedan mobilonosti obilježiti ćemo 22. rujna u Čakovcu na Trgu Republike gdje se održava Sajam prevencije i sigurnosti u organizaciji Policijske uprave međimurske.
Europski tjedan mobilnosti održava se svake godine od 16. do 22. rujna kako bi se potaklo europske lokalne vlasti na uvođenje i promicanje mjera održivog prijevoza te pozvalo stanovnike da isprobaju alternative korištenju automobila.
Vrhunac je tjedna dan bez automobila koji se održava upravo 22. rujna i tijekom kojeg gradovi sudionici rezerviraju jednu ili više zona isključivo za pješake, bicikliste i javni prijevoz. U 2016. 953 grada organizirala su dan bez automobila. Grad Čakovec će barem na neko vrijeme prepustiti svoje ulice biciklistima koji će napraviti ĐIR OKO GRADA kako bi ukazali na važnost korištenja drugih preijevoznih sredstava osim automobila.
Svako izdanje EUROPSKOG TJEDANA MOBILNOSTI posvećeno je određenoj temi iz područja održive mobilnosti. Ovogodišnja je tema uredotočena na koncept s kojim se čovječanstvo oduvijek razvijalo – kroz dijeljenje:„ekološka, zajednička i inteligentna mobilnost” i poziva na uključivanje u akciju “dijeljenjem dobivate više”. Potiču se zajednička rješenja za mobilnost i ističu prednosti ekološki osvještenijih načina prijevoza. Inteligentne prijevozne tehnologije olakšavaju zajedničko korištenje. Stanovnike gradova i naselja se potiče na korištenje dostupnih zajedničkih mogućnosti gradskog, međugradskog i prigradskog prijevoza a svaki automobil koji se koristi za zajedničku vožnju pomaže u smanjivanju ukupnog broja vozila na cesti. Osim toga, možemo upoznati nove ljude i učiniti naše putovanje društvenijim.

Konferencija i dijalog s građanima na temu jedinstvenog digitalnog tržišta
2018-02-13 10:00 - 13:00 | Hotel Westin, Zagreb
MJESTO: Hotel Westin, Zagreb
Predstavništvo Europske komisije u Hrvatskoj i Hrvatska gospodarska komora, u partnerstvu sa Središnjim državnim uredom za razvoj digitalnog društva zajednički organiziraju konferenciju Jedinstveno digitalno tržište – izazovi digitalne transformacije poslovnog sektora, koja će se održati 13. veljače.
Stvaranje jedinstvenog digitalnog tržišta na području Europske unije jedan je od temeljnih ciljeva Europske komisije. Internet i digitalne tehnologije mijenjaju današnji svijet, ali postojeće prepreke ograničavaju potpunu slobodu kretanja roba, usluga, ljudi i kapitala. Svjesni izazova s kojima se gospodarstvo suočava te nastojanja Europske komisije da stvori preduvjete za digitalnu ekonomiju, Predstavništvo Europske komisije u Hrvatskoj i Hrvatska gospodarska komora, u partnerstvu sa Središnjim državnim uredom za razvoj digitalnog društva zajednički organiziraju konferenciju Jedinstveno digitalno tržište – izazovi digitalne transformacije poslovnog sektora, koja će se održati 13. veljače 2018. u Zagrebu od 10:00 sati. Sudionicima će se pozdravnim govorom obratiti Andrej Plenković, predsjednik Vlade Republike Hrvatske.
Kao posebnoga gosta najavljujemo Andrusa Ansipa, potpredsjednika Europske komisije nadležnog za jedinstveno digitalno tržište, koji će održati Dijalog s građanima te će mu sudionici moći izravno postavljati pitanja.
Dijalog s građanima format je neposredne komunikacije Europske komisije s javnošću putem kojega Komisija želi osnažiti razmjenu mišljenja s građanima o budućim pravcima razvoja Europske unije.
Cilj je Konferencije podići svijest među poslovnom zajednicom o važnosti korištenja informacijsko-komunikacijskih tehnologija u svim segmentima gospodarstva, razmijeniti iskustva o prihvaćanju digitalnih tehnologija te otvoreno govoriti o ključnim izazovima digitalne transformacije poslovnog sektora u Hrvatskoj, o čemu će se raspravljati na panelu.
Kao pripremu za Konferenciju, Hrvatska gospodarska komora provodi među poduzetnicima anketu o digitalnom poslovanju i očekivanjima, čiji će rezultati biti predstavljeni na Konferenciji.
Molimo Vas da sudjelovanje potvrdite do 11. veljače registracijom putem prijavnog obrasca.

Europski online dan poslova "Seize the Summer with EURES 2018."
2018-02-15 10:00 - 18:00 | Online, Croatia (Local Name: Hrvatska)
EURES Hrvatska u partnerstvu s EURES-om Portugala, Slovenije i Španjolske organizira novo izdanje Europskog online dana poslova pod nazivom “Seize the Summer with EURES 2018” 15. veljače 2018. od 10:00 do 18:00.
Ovaj sajam poslova sektorski je i geografski ograničen na poslodavce u turizmu Hrvatske, Slovenije, Portugala, Španjolske, Francuske, Italije, Malte, Cipra i Grčke, no otvoren tražiteljima posla iz svih država članica.
Osim popunjavanja radnih mjesta radnicima iz drugih država članica, ovaj će događaj biti dodatni vid povezivanja ponude i potražnje na nacionalnom tržištu rada Republike Hrvatske.
Tražitelji posla moći će, iz vlastitog doma ili s druge lokacije sa stabilnom Internet vezom, bez potrebe za putovanjem i bez dodatnog troška, stupiti u kontakt s hrvatskim i poslodavcima iz drugih država članica koji nude posao u ljetnoj sezoni 2018. Hrvatski poslodavci iz svojih će ureda, s minimalnim utroškom vremena i bez dodatnog troška, imati priliku stupiti u kontakt s tražiteljima posla iz Hrvatske i ostatka Europe, popuniti slobodna radna mjesta i spremni dočekati još jednu uspješnu turističku sezonu.
Službeni jezik događaja je engleski.
Detaljnije informacije o događaju i izlagačima, te ponudi poslova dostupne su na portalu https://www.europeanjobdays.eu/en/seizethesummer2018 pretraživanje dostupnih prijevoda na prethodnoj poveznici.
RELATED LINK:

EURES Hrvatska

DRUGI MEĐUNARODNI DIJALOG IZMEĐU GRAĐANA SLOVENIJE, AUSTRIJE I HRVATSKE – „KAKVU EUROPU ŽELIMO?“
2018-11-08 12:00 - 16:00 | Metalac Industrial bar, Čakovec, Croatia (Local Name: Hrvatska)
U Industrial baru Metalac te Gimnaziji Josipa Slavenskog u Čakovcu će se u četvrtak, 8. studenoga od 12 sati održati Drugi međunarodni dijalog između građana Slovenije, Austrije i Hrvatske. Radi se o inicijativi Europske komisije (Međunarodni dijalozi s građanima). Drugi međunarodni dijalog održava se pod nazivom „Kakvu Europu želimo?“ i dio je pilot projekta kojim se želi potaknuti građane Europe, a osobito mlade, da razmišljaju i razgovaraju o budućnosti.
Dijalog se održava u tri dijela, od kojih se svaki bavi određenom temom koje se nadovezuju jedna na drugu. Prvi dio dijaloga već je odrađen u Ljutomeru, gdje se raspravljalo o tome kakva je Europa trenutno dok će drugi dio biti orijentiran na budućnost. Sudionici iz Međimurske županije su studenti Međimurskog veleučilišta te učenici četvrtih razreda Srednje škole Čakovec i Gimnazije Josipa Slavenskog u kojoj će se održati prvi dio manifestacije. Sudionicima će se obratiti i međimurski župan Matija Posavec.
Rad u grupama bit će prezentiran na panelu koji se održava odmah nakon rasprava. Panelisti su Branko Baričević (Voditelj Predstavništva Europske Komisije u Hrvatskoj), Matija Derk (EU savjetnik) i Lovro Rusak (EU projektni menadžer i mladi poduzetnik). Završetak je planiran u 16 sati.

NAGRADNI NATJEČAJ ZA VIDEORADOVE #EDICHRVATSKA #OVAJPUTGLASAM
2019-01-20 - 2019-03-01
PRIJAVI SE DO 1. 3. 2019. na nagradni natječaj za videoradove informacijskih centara Europe Direct u Hrvatskoj #EDICHrvatska #Ovajputglasam
Mladi, sudjelujte u našem nagradnom natječaju #EDICHrvatska #Ovajputglasam i osvojite vrijedne nagrade!
Natječaj je otvoren od 20. siječnja do 1. ožujka 2019. godine!
Kako sudjelovati?
Sudjelovati možeš tako da na Facebooku/Instagramu/You Tubeu objaviš videorad s hashtagovima #EDICHrvatska#Ovajputglasam u trajanju od najviše 60 sekundi u kojem ćeš na kreativan i mladima primjeren način objasniti zbog čega ćeš glasati na izborima za Europski parlament 2019. godine. Krilatica i hashtagovi videokampanje su #Ovajputglasami #IzboriEU2019. Najkreativniji, najduhovitiji i najautentičniji videoradovi ući će u izbor za pobjednike nagradnog natječaja.
Obavezno rad pošalji na adresu e-pošte edic.natjecaj@gmail.com, po potrebi i Jumbo mailom ili WeTransferom.
Vrijedne nagrade
Desetero autora najkreativnijih videoodgovora na pitanje zašto bi mladih trebali izaći na izbore za Europski parlament 2019. osvojit će sudjelovanje na Međunarodnom parlamentu mladih „Kakvu Europu želimo?“ te posjet institucijama EU-a u Bruxellesu. Autor najduhovitijeg videorada osvojit će digitalnu videokameru, a najautentičnijeg elektronički čitač knjiga (e‑book reader).
Pobjednici će biti objavljeni na Instagramu/Twitteru/Facebooku i web-stranicama informacijskih centara Europe Direct i Predstavništva Europske komisije u Hrvatskoj najkasnije 10 dana nakon završetka natječaja.
Pravila natječaja

EU Caffe - „Neka se i moj glas čuje!“
2019-03-25 10:00 - 14:00
Prvi međužupanijski EU Caffe pod nazivom „Neka se i moj glas čuje!“ koji će organizirati Informacijski centar EUROPE DIRECT Čakovec i Gimnazija Josipa Slavenskog Čakovec. Raspravljat će se o temama poput ravnopravnosti spolova u politici, sudjelovanju dijaspore u politici, pitanju nacionalnih manjina i ruralnih područja u politici, političkoj participaciji mladih i osoba starije životne dobi te uvođenja obaveznog glasanja i sustava e-glasanja. Debate će prisustvovatii njihovi kolege iz Gimnazije Karlovac.

EU brunch - Karlovac
2019-04-12 10:00 - 15:00
Druženje mladih gimnazijalaca iz Čakovca i Karlovca koje smo započeli debatom EU CAFFE – Neka se i moj glas čuje! u Čakovcu, nastavit će mo u Karlovcu.

Finale EU kviza za sedme razrede
2019-05-07 11:00 - 13:00
Tradicionalno sedamnaesto izdanje EU kviza te su mnoge generacije o Europskoj uniji prvi puta učili pripremajući se upravo za ovaj kviz znanja. Kviz se provodi u dva kruga, kvalifikacijski krug, koji se održao sredinom travnja te su u njemu imale mogućnost sudjelovati sve osnovne škole, dok je u finalni krug ušlo 6 najboljih timova.
Ovaj put za finale nas ugošćuje II. OŠ Čakovec.

EU Pub quiz "Stari hrast"
2019-05-09 20:00 - 22:00
Na starom mjestu u “Starom hrastu” povodom Dana Europe, tematski EU Pub QUIZ. Za natjecatelje pripremljene prigodne nagrade, a neka pobjedi najpametniji.

Dani otvorenih vrata EU projekata
2019-05-10 10:00 - 12:00
U sklopu „Dana otvorenih vrata EU projekata” svoja vrata otvoriti će i Palača turizma, ovog petka, 10. svibnja od 10 do 12 sati. Nekadašnja stražarnica u bivšoj čakovečkoj vojarni rekonstruirana je i prenamijenjena u Međimursku palaču turizma koja je postala sjedištem Turističke zajednice Međimurske županije. U rekonstrukciju i opremanje uloženo je četiri milijuna kuna, a Europska unija sufinancirala je 85 posto. U 10 sati u Palači turizma biti će održano i predavanje za mlade pod nazivom Upoznaj EU Međimurje na kojem će na zabavan način biti prezentirani neki od važnijih projekata u Međimurju.

Dan Europe
2019-05-10 10:00 - 13:00
Na Trgu Republike u Čakovcu učenici osnovnih i srednjih škola predstaviti neke od država članica Europske unije. Imat ćemo priliku pobliže upoznati Austriju, Finsku, Irsku, Španjolsku, Grčku, Italiju i Portugal, njihove specifičnosti ali i prednosti koje im je članstvo u EU donijelo. Također, građani će se moći informirati o nadolazećim europskim izborima i o kampanji ovajputglasam.eu. Druženje počinje u 10 sati, a svi oni koji se tom prilikom nađu u blizini te na štandu Informacijskog centra EUROPE DIRECT Čakovec podjele zašto ovaj put glasaju očekuje i poneka sitnica.

Završno događanje projekta 1,2,3...PALIM LAMPICU!
2019-05-13 12:00 - 14:00
U Palači turizma u Čakovcu održati će se i završno događanje projekta ‘1,2,3…PALIM LAMPICU! – razvoj sustava podrške (potencijalno) darovitim učenicima u Međimurskoj županiji’. Riječ je o dvogodišnjem projektu koji je nudio individualizirane i obogaćene programe koji se nadovezuju na sadržaje redovitog obrazovanja, a provodio se u tri srednje škole, Tehničkoj školi, Gimnaziji Josipa Slavenskoga i Ekonomskoj i Trgovačkoj školi Čakovec, uz podjelu po područjima – prirodno i tehničko te društveni mehanizmi.

Kviz općeg znanja o Europi, Europskoj uniji i još koječemu za učenike srednjih škola
2019-05-13 17:00 - 19:00
U Gradskoj kavani u Čakovcu s početkom u 17:00 sati održati će se Kviz općeg znanja o Europi, Europskoj uniji i još koječemu za učenike srednjih škola. Srednjoškolci mogu provesti ležernih 96 minuta u ugodnom društvu i opuštenoj atmosferi sa svojim vršnjacima iz drugih srednjih škola te uz sokove i grickalice provjeri svoja (sa)znanja o Europskoj uniji…i još koječemu. Najbolje tri ekipe i ovoga puta očekuju vrijedne nagrade!

Dani otvorenih vrata poduzetnika
2019-05-16 14:00 - 16:00
U konferencijskoj dvorani Tehnološko informacijskog centra Međimurje održat će se “Dani otvorenih vrata poduzetnika” te predstavljanje poduzetničkih projekata.

RADIONICA “UVOĐENJE EURA” ZA PODUZETNIKE, OBRTE, JLS-OVE I OPG-OVE
2022-07-01 11:00 - 12:30 | Zgrada Scheier, Čakovec
Pozivamo vas na radionicu „Uvođenje eura“ namijenjenu poduzetnicima, obrtnicima, OPG-ovima i JLPS-ovima koja će održati u petak, 1. srpnja u 11 sati u zgradi Scheier u Čakovcu, Matice hrvatske 2 u organizaciji EUROPE DIRECT Čakovec centra i Predstavništva Europske komisije u Hrvatskoj.
Šest mjeseci dijeli nas od dana kada euro postaje službena valuta u Republici Hrvatskoj. Hrvatska ispunjava sve kriterije i spremna je za uvođenje eura 1. siječnja 2023, ukoliko se to službeno i potvrdi u odluci Vijeća EU-a tijekom srpnja. Proces uvođenja nove valute zahtjeva prilagodbe i promjene, kako poslovnih procesa tako i pravovremeno osposobljavanje radnika za rad u novoj službenoj valuti. Izrazito je važno ne podcijeniti opseg aktivnosti i prilagodbe koje je potrebno poduzeti kako bi se svaki poslovni subjekt pravovremeno pripremio za poslovanje u novoj službenoj valuti.
Koje su glavne odrednice postupka uvođenja eura kao službene valute u Republici Hrvatskoj sadržane u krovnom Zakonu o uvođenju eura kao službene valute u Republici Hrvatskoj (NN 57/22), što je to Etički kodeks i zašto bi se poslovni subjekti koji su u direktnom odnosu s potrošačem trebali priključiti toj inicijativi, koje su najvažnije aktivnosti i potrebne zakonske prilagodbe u postupku uvođenja eura za gospodarstvenike i tijela javne vlasti možete saznati od stručnih suradnika iz prakse koji su uključeni u proces uvođenja eura. Također, ukratko će biti predstavljena iskustva iz drugih zemalja članica gdje je euro zajednička valuta.
Molimo vas da svoj dolazak potvrdite popunjavanjem online obrasca (https://forms.gle/r2nprABu9GKVxj3S8) najkasnije do 30. lipnja do 12 sati.
Za sva pitanja stojimo na raspolaganju putem maila info@europedirect-cakovec.eu ili putem telefona 040/374-016.
Veselimo se vašem dolasku.
POZIV-RADIONICA-„UVOĐENJE-EURA“Preuzmi

PROGRAM-RADIONICA-„UVOĐENJE-EURA“Preuzmi

EUROPSKI TJEDAN SPORTA U MEĐIMURJU
2023-09-23 - 2023-09-29
Od 23.-30. rujna obilježit će se Europski tjedan sporta, u sklopu kojega je prva aktivnost 7. Festival nordijskog hodanja i pješačenja, koji se održava na Sportsko-rekreacijskoj zoni Marina u Prelogu ove subote 23. rujna.
A 29. rujna (u petak) u 11h na Trgu Republike u Čakovcu održat će se “BeACTIVE sat tjelesne i zdravstvene kulture na otvorenom uz FlashMOVE plesni događaj“, u sklopu kojega će se obilježiti i Svjetski dan srca.
U organizaciji Grada Mursko Središće i USR Sport za Sve Mursko Središće, u Murskom Središću će se u periodu od 25. rujna do 29. rujna održati brojne aktivnosti za osobe svih generacija, od nordijskog hodanja, do rekreativnih igara, nogometnih i košarkaških utakmica do vježbanja na radnom mjestu.
